**ΕΝΩΤΙΚΗ ΑΓΩΝΙΣΤΙΚΗ ΚΙΝΗΣΗ ΠΥΡΟΣΒΕΣΤΩΝ**

**. Ένωσης Υπαλλήλων Πυροσβεστικού Σώματος Δυτικής Ελλάδας .**

**Τηλ.: 6994836734 – 6974385911– 6972929122 Fax: 2674022211, website:** [**www.eakp.gr**](http://www.eakp.gr/)**, email:** **info@eakp.gr**

 **Πάτρα 22 Ιανουαρίου 2022**

**Α Λ Λ Η Λ Ε Γ Γ Υ Η Η Δ Υ Ν Α Μ Η Μ Α Σ**

 **Συνδικαλιστικές διώξεις και σωρηδόν απολύσεις πλαισιώνουν το κάδρο της καθημερινότητας μας και αυτά όταν κυβερνώντες και δορυφόροι τους κραυγάζουν τάχα για δίκαιη ανάπτυξη.**

 **Ανάμεσα σε αυτές τις κραυγές και στην προσπάθεια να μας πείσουν πως τα εξοπλιστικά πρόγραμμα δισεκατομμυρίων θα προστατέψουν τα κυριαρχικά δικαιώματα της χώρας, επιχειρούν να σκεπάσουν την πραγματικότητα. Το δίκαιο που παρουσιάζουν αφορά καθαρά την κερδοφορία των λίγων εις βάρος των πολλών επιβάλλοντας τις απαιτήσεις τους και τα συμφέροντά τους, αφαιμάσσοντας αυτούς που παράγουν τα πάντα και δεν έχουν ούτε τα ελάχιστα για να καλύψουν τις ανάγκες τους σε θέρμανση, γεγονός που σε ορισμένες περιπτώσεις τους στοιχίζει ακόμη και τη ζωή τους.**

 **Υπ’ αυτό το πρίσμα δεν παραξενεύει το γεγονός ότι γινόμαστε αναγνώστες μπαράζ απολύσεων και συνδικαλιστικών διώξεων συναδέλφων εργαζομένων της χώρας δηλώνοντας ότι έχουμε κάθε δικαίωμα αλλά και υποχρέωση να εναντιωνόμαστε στο άδικο.**

 **Δεν είναι δυνατόν να μας αφήσουν αδιάφορους μεταξύ άλλων οι απολύσεις συναδέλφων στα ΚΤΕΛ Ζακύνθου, η εκδικητική απόλυση του συνδικαλιστή στο Καζίνο Ρίο στην Πάτρα, η δίωξη του Πρόεδρου του Εργατικού Κέντρου Λευκάδας – Βόνιτσας, η απόλυση του Πρόεδρου του Συνδικάτου Εργαζομένων στα Μεταλλεία και τα Λατομεία της Βόρειας Ελλάδας κ.α.**

 **Η Ενωτική Αγωνιστική Κίνηση Πυροσβεστών Δυτικής Ελλάδας ως πόλος συσπείρωσης αγωνιστικών δυνάμεων των εργαζομένων του πυροσβεστικού σώματος. Δραστηριοποιείται στα πλαίσια του συνδικαλιστικού κινήματος των εργαζομένων στο Πυροσβεστικό Σώμα, εκφράζει τη συμπαράσταση της σε κάθε κύτταρο της κοινωνίας μας που παλεύει για το δίκιο του. Για σταθερή και μόνιμη εργασία με πλήρη εργασιακά και ασφαλιστικά δικαιώματα, για δωρεάν μόρφωση και υγεία, για συνταξιοδοτικά δικαιώματα και παροχές που θα επιτρέπουν μια αξιοπρεπή ζωή έτσι ώστε να καλύπτονται οι σύγχρονες ανάγκες μας.**

 **Εκφράζουμε την αμέριστη συμπαράσταση μας και σε όλους τους εργαζόμενους, τους ανέργους, τους συνταξιούχους, τους μικρούς και μεσαίους αγρότες, μαθητές, φοιτητές, μικρομεσαίους αυτοαπασχολούμενους που παλεύουν για καλύτερες μέρες. Η συμπαράστασή μας είναι δεδομένη και στις αγωνιστικές δυνάμεις που παλεύουν κόντρα στον αυταρχισμό, στις διώξεις αλλά και στην υποταγή και τον συμβιβασμό που επιτάσσουν τα επιτελεία του κυβερνητικού συνδικαλισμού.**

 **Η Ενωτική Αγωνιστική Κίνηση Πυροσβεστών Δυτικής Ελλάδας καλεί σε διεύρυνση και μαζική έκφραση της αλληλεγγύης μεταξύ των εργαζομένων έτσι ώστε να ισχυροποιηθεί μια κοινωνική συμμαχία που θα δυναμώσει τους αγώνες και τις διεκδικήσεις μας.**

**ΕΝΩΤΙΚΗ ΑΓΩΝΙΣΤΙΚΗ ΚΙΝΗΣΗ ΠΥΡΟΣΒΕΣΤΩΝ**